อนาคตของ General Motor จะเป็นอย่างไร หลังการปรับโครสร้างใหม่
การล้มละลาย และการปรับโครงสร้างใหม่ของบรรษัทเจเนอรัล มอเตอร์สในสหรัฐทำให้เกิดความวิตกกังวลเกี่ยวกับอนาคตของบรรษัทแห่งนี้
ในภาคเอเชียตะวันออกเฉียงใต้ บรรษัทเจเนอรัล มอเตอร์สกำลังให้ความมั่นใจแก่ลูกค้าและนักลงทุนว่าการล้มละลายจะไม่กระทบกระเทือนการปฏิบัติงานของบรรษัท ผู้สื่อข่าว Voice of America แดเนียล เชิร์พ รายงานมาจากกรุงเทพมหานครว่าในส่วนนี้ของโลกนั้นบรรษัทเจเนอรัล มอเตอร์สยังมีแผนการที่จะขยายงานอยู่ บรรษัทเจเนอรัล มอเตอร์สภาคเอเชียตะวันออกเฉียงใต้ เปิดการบรรยายสรุปเกี่ยวกับกิจการของบรรษัทซึ่งมีผู้เข้าฟังแน่นขนัดที่กรุงเทพมหานคร โดยการเปิดวิดิทัศน์โฆษณาให้ชมก่อน วิดิทัศน์ม้วนนั้นโชว์รถบรรทุกของบรรษัทเจเนอรัลมอเตอร์สแล่นไปท่ามกลางเสียงกระหึ่มของเพลงอมตะ " Don't Stop Me Now "ของวงดนตรี "ควีน"ของอังกฤษ หัวหน้าฝ่ายประชาสัมพันธ์ของ GM ประกาศว่าเพลงนั้นแสดงให้เห็นถึงความรู้สึกของบรรษัท เกี่ยวกับการปฏิบัติงานในภาคพื้นนั้นว่าจะคงดำเนินต่อไป ประธานการปฏิบัติการของบรรษัทเจเนอรัล มอเตอร์สภาคเอเชียตะวันออกเฉียงใต้ สตีฟ คาร์ลายล์กล่าวว่าการปรับโครงสร้างใหม่นั้น ทำเฉพาะกับบรรษัทเจเนอรัลมอเตอร์สใน สหรัฐ และจะไม่กระทบกระเทือนโดยตรง ต่อบริษัทในเครือทางภาคเอเชียตะวันออกเฉียงใต้ เสียง คุณสตีฟ คาร์ลายล์กล่าวไว้ตอนนี้ว่า "บริษัทของเราแยกต่างหากจากบริษัทแม่GMC และเรามีขีดความสามารถ ทรัพยากร และเทคโนโลยีที่จะปฏิบัติงานและเจริญเติบโตต่อไปตัวอย่างที่ดีคือ GM Asia Pacific ซึ่งเจริญเติบโตอย่างชนิดที่ไม่เคยพบเห็นกันมาก่อนในไตรมาสแรกของปีนี้ เครื่องบ่งชี้ทุกอย่างแสดงว่าแนวโน้มดังกล่าวจะดำเนินต่อไปจนถึงสิ้นปีนี้ เราเชื่อมั่นว่าภาคพื้นนี้จะเจริญเติบโตอย่างมากทันทีที่เศรษฐกิจฟื้นตัว " ปริมาณการจำหน่ายรถยนต์ในตลาดรถยนต์ที่ประเทศไทย มาเลเซียและฟิลิปปินส์ต่ำกว่าของช่วงเดียวกันเมื่อปีกลายอยู่ 30 ถึง 50 เปอร์เซ็นต์คุณสตีฟ คาร์ลายล์กล่าวว่าปริมาณการขายของ GM ไม่แตกต่างจากปริมาณการขายของบริษัทรถยนต์อื่นๆซึ่งก็ลดลง และการทรุดตัวของตลาดอื่นๆ ในภาคเอเชียตะวันออกเฉียงใต้แต่ปริมาณการจำหน่ายรถยนต์ของ GM ในอินโดนีเซียสูงขึ้นเกือบ20 เปอร์เซ็นต์ เขากล่าวด้วยว่าการที่อุปสงค์ชลอตัวลง อาจทำให้ต้องปิดตัวแทนจำหน่ายรถยนต์ของบริษัทบางส่วนในภูมิภาคนี้เขากล่าวว่า การตัดค่าใช้จ่ายเป็นเรื่องใหญ่ที่วิตกกัน และยอมรับว่าโรงงานสร้างรถยนต์ของGM ในประเทศไทยหยุดการผลิตไปสองสัปดาห์ หลังจากอุปสงค์ของผู้บริโภคลดลง แต่จะไม่มีการปลดคนงานหรือปิดโรงงานและการผลิตของ GM ในประเทศไทยจะขยายตัวต่อไป ส่วนรองประธานฝ่ายการจำหน่ายของบรรษัทเจเนอรัล มอเตอร์สภาคเอเชี ยตะวันออกเฉียงใต้ อันโตนิโย ซารากล่าวว่า ปริมาณการจำหน่ายรถยนต์ในประเทศไทยสูงขึ้นมาตั้งแต่เดือนมีนาคม และส่วนแบ่งตลาดของ GM มีระดับสูงพอๆ กับของเมื่อปีกลาย ส่วนคุณ สตีฟ คาร์ลายล์กล่าวว่าอารมณ์ความรู้สึกของผู้บริโภคเป็นเรื่องที่ท้าทาย และว่า GM กำลังเจรจากับบรรดาธนาคารไทยเพื่อกู้เงินเพื่อนำไปใช้ ในการผลิตและการวางแผนด้านการตลาดต่อไป